“หุ้นกลุ่มเรือ” วิ่งคึก! รับค่า BDI พุ่ง 10% แรงสุดรอบ 11 ปี
“หุ้นกลุ่มเรือ” วิ่งคึก! รับค่า BDI พุ่ง 10% แรงสุดรอบ 11 ปี
22 เม.ย. 2564

ผู้สื่อข่าวรายงานว่า ณ เวลา 10.08 น. ราคาหุ้น บริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ระดับ 15.30 บาท บวก 1 บาท หรือ 6.99% สูงสุดที่ระดับ 15.70 บาท ต่ำสุดที่ระดับ 15.10 บาท ด้วยมูลค่าการซื้อขาย 451.71 ล้านบาท
ด้านราคาหุ้น บริษัท พรีเชียส ชิพปิ้ง จำกัด (มหาชน) หรือ PSL อยู่ที่ระดับ 17 บาท บวก 1.30 บาท หรือ 8.28% สูงสุดที่ระดับ 17.50 บาท ต่ำสุดที่ระดับ 16.70 บาท ด้วยมูลค่าการซื้อขาย 353.83 ล้านบาท
เช่นเดียวกับ บริษัท อาร์ ซี แอล จำกัด (มหาชน) หรือ RCL อยู่ที่ระดับ 31.50 บาท บวก 1.75 บาท หรือ 5.88% สูงสุดที่ระดับ 31.50 บาท ต่ำสุดที่ระดับ 30.50 บาท ด้วยมูลค่าการซื้อขาย 302.44 ล้านบาท
บล.โนมูระ พัฒนสิน ระบุในบทวิเคราะห์ฯว่า ธุรกิจเดินเรือสำหรับขนส่งสินค้าแห้งเทกองแบบไม่ประจำเส้นทาง มีเส้นทางเดินเรือครอบคลุมทั่วโลกในภูมิภาคสำคัญ (สหรัฐอเมริกา แคนาดา ยุโรป ละตินอเมริกา-แอฟริกา อินเดียอนุทวีป-ตะวันออกกลาง และเอเชียตะวันออกเฉียงใต้และตะวันออกไกล) โดยสินค้าพื้นฐานที่กองเรือขนส่งคือ สินค้าทางการเกษตร เหล็ก ปุ๋ย สินแร่และเนื้อแร่ ไม้ซุง ถ่านหิน
โดยคาดปีนี้เป็นปีที่กำไร turnaround จากภาพอุตสาหกรรมที่ดี จาก demand การขนส่งฟื้นตัวจากจีนและอเมริกา แต่ supply เรือยังคงตึงตัว โดยค่าระวางเรือปรับตัวสูงขึ้นต่อเนื่อง ล่าสุด BDI Index ขึ้นสู่ระดับสูงสุดตั้งแต่ปี 2553
พร้อมแนะนำหุ้น PSL ด้าน Valuation สามารถ Trading รับการ turnaround ของธุรกิจและค่าระวางเรือที่อยู่ในระดับสูง และ BDI Index วานนี้ +9.7% สู่ระดับ 2710 (ระดับสูงสุดตั้งแต่ปี 2553) พร้อมคาดปีนี้กำไร turnaround จากภาพอุตสาหกรรมที่ดี
ด้าน บล.ยูโอบี เคย์เฮียน (ประเทศไทย) ระบุว่า ดัชนี Baltic Dry Index (BDI) ปรับขึ้นสู่ 2,710 จุด เพิ่มขึ้น 9.63% โดยหลักมาจากการเพิ่มขึ้นของดัชนีเรือขนาดใหญ่อย่าง Capesize (+16.19%) และ Panamax (+5.52%) เนื่องจากผู้ประกอบการเหมืองเหล็กอย่าง BHP และ Rio Tinto ต่างออกมาให้ข้อมูลถึงการส่งมอบสินแร่เหล็กที่ต่ำกว่าคาดในไตรมาส 1/64 เนื่องจากสถานการณ์ฝนตกหนักในออสเตรเลียทำให้เกิดปัญหาด้านโลจิสติกส์ ทำให้อุปทานเหล็กยังคงตึงตัวขณะที่ความต้องการใช้ยังเร่งตัวขึ้น สำหรับเรือขนาดเล็ก ค่าระวางปรับขึ้นน้อยกว่า ทั้ง Supramax (+2.71%) และ Handymax (+1.89%) แม้เรือของ TTA และ PSL จะอยู่ในกลุ่มเรือเล็ก แต่เราคาดจะได้อานิสงส์จากทิศทางค่าระวางเป็นขาขึ้น